Document ID: /roh_data/filtered/fineweb-2-filterrobots_roh.jsonl.gz/51379

Radio RTR emetta per ses program en lingua rumantscha. Singulas emissiuns d’infurmaziuns vegnan surpigliadas da radio SRF. Il program da radio sa drizza ad in vast public: emissiuns da divertiment, infurmaziuns localas fin internaziunalas, reportaschas da sport e durant 24 uras in program da musica che tanscha dal pop al rock e da la musica populara als semperverds. Ina da las spezialitads dal Radio RTR è la musica rumantscha en tut sias fassettas.
Ils custs totals per las novitads quotidianas e las emissiuns d’infurmaziun han muntà a 4 milliuns francs l’onn 2022.
Ils custs per il program da radio accumpagnant (senza l'infurmaziun) han muntà a 2.3 milliuns francs l’onn 2022.